
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1598 

30 Ιουλίου 2015 


ΑΠΟΦΑΣΕΙ Σ 

Αριθμ. Υ220 

Ανάθεση αρμοδιοτήτων στον Αναπληρωτή Υπουργό 
Οικονομικών Τρύφωνα Αλεξιάδη. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) των άρθρων 41 παρ. 3 και 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.δ. 63/2005 (Α' 98), 
β) του Π.δ. 111/2014 «Οργανισμός του Υπουργείου Οι¬ 
κονομικών» (Α' 178), όπως αυτό ισχύει, 
γ) του Π.δ. 22/2015 «Διορισμός του Αλέξιου Τσίπρα του 
Παύλου, ως Πρωθυπουργού» (Α' 18), 
δ) του Π.δ. 54/2015 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 83), 
ε) της Υ5/27-1-2015 απόφασης του Πρωθυπουργού 
«Σύσταση Θέσεων Αναπληρωτών Υπουργών και Υφυ¬ 
πουργών» (Β' 204), 

στ) της Υ26/6-2-2015 απόφασης του Πρωθυπουργού 
«Καθορισμός Αρμοδιοτήτων του Υπουργού Επικράτειας 
Παναγιώτη Νικολούδη» (Β' 212). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Άρθρο 1 

Στον Αναπληρωτή Υπουργό Οικονομικών Τρύφωνα 
Αλεξιάδη αναθέτουμε την άσκηση των ακόλουθων αρ¬ 
μοδιοτήτων: 

1. Από την Γ ενική Γ ραμματεία Πληροφοριακών Συστη¬ 
μάτων και Διοικητικής Υποστήριξης του Υπουργείου 
Οικονομικών, του Αυτοτελούς τμήματος Στρατηγικής, 
Προγραμματισμού και Διαχείρισης'Εργων, του Αυτοτε¬ 
λούς Τμήματος Ασφαλείας, του Αυτοτελούς Τμήματος 
Πολιτικής Σχεδίασης Εκτάκτου Ανάγκης και της Γ ενικής 
Διεύθυνσης Υποδομών και Υπηρεσιών Πληροφορικής - 
Επικοινωνιών. 

2. Της Γ ενικής Γ ραμματείας Δημοσίων Εσόδων και των 
υπαγόμενων σε αυτήν υπηρεσιών. 

3. Της Γ ενικής Γ ραμματείας Δημόσιας Περιουσίας και 
των υπαγόμενων σε αυτήν υπηρεσιών. 


4. Της Ειδικής Γραμματείας Σώματος Δίωξης Οικο¬ 
νομικού Εγκλήματος και των υπαγόμενων σε αυτήν 
υπηρεσιών με την επιφύλαξη της απόφασης Ανάθεσης 
Αρμοδιοτήτων στον Υπουργό Επικράτειας Παναγιώτη 
Νικολούδη. 

5. Της εποπτείας των παρακάτω νομικών προσώπων: 
α) της Επιτροπής Ολυμπίων και κληροδοτημάτων, 

β) του Βαρβακείου Ιδρύματος, 
γ) του Ειδικού Ταμείου Ελέγχου και Ποιότητας Αλκο¬ 
όλης και Αλκοολούχων ποτών, 
δ) της Ελληνικό Α.Ε., 
ε) της Εταιρείας Ακινήτων Δημοσίου, 
στ) του Ταμείου Αξιοποίησης Ιδιωτικής Περιουσίας 
του Δημοσίου. 

Άρθρο 2 

Στις κατά το άρθρο 1 αρμοδιότητες περιλαμβάνονται: 
α) οι κοινοβουλευτικές αρμοδιότητες, 
β) η νομοθετική πρωτοβουλία η οποία ασκείται μόνον 
από κοινού με τον Υπουργό, 
γ) η πρόταση για την έκδοση ατομικών και κανονιστι¬ 
κών διαταγμάτων, 

δ) η έκδοση πράξεων ατομικού και κανονιστικού χα¬ 
ρακτήρα, 

ε) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
στ) η υποβολή ερωτημάτων προς το Νομικό Συμβούλιο 
του Κράτους, η αποδοχή γνωμοδοτήσεων και η απο¬ 
δοχή και έγκριση πρακτικών του Νομικού Συμβουλίου 
του Κράτους. 

Άρθρο 3 

Από τις αρμοδιότητες που ανατίθενται με το άρθρο 1 
εξαιρούνται και παραμένουν στον Υπουργό: 

α) ο προσδιορισμός της πολιτικής του Υπουργείου στο 
πλαίσιο των αποφάσεων του Υπουργικού Συμβουλίου 
και των λοιπών συλλογικών κυβερνητικών οργάνων κα¬ 
θώς και ο συντονισμός και η εποπτεία της εφαρμογής 
της πολιτικής αυτής, 

β) η εκπροσώπηση του ελληνικού δημοσίου, 
γ) η εκπροσώπηση του Υπουργείου στην Ευρωπαϊκή 
Ένωση και τους διεθνείς οργανισμούς, 
δ) η υπογραφή αποφάσεων εξουσιοδότησης υπαλ¬ 
λήλων για το χειρισμό διαβαθμισμένου υλικού, άρσης 

εξουσιοδότησης, συγκρότησης ομάδων πολιτικής άμυ¬ 
νας των κτιρίων του Υπουργείου και όλων των άλλων 
υπηρεσιών που υπάγονται σε αυτό, καθώς και συγκρό¬ 
τησης επιτροπών καταστροφής διαβαθμισμένου υλικού, 
ε) η οργάνωση Υπηρεσιών, 

στ) οι αποσπάσεις και μετατάξεις στο Υπουργείο 
Οικονομικών Υπαλλήλων άλλων φορέων, καθώς και 
οι πράξεις πρόσληψης ή διορισμού προσωπικού του 
Υπουργείου Οικονομικών και των νομικών προσώπων 
που εποπτεύονται από αυτό και ανάθεσης μίσθωσης 
έργου σε φυσικά πρόσωπα, με την εξαίρεση της στε- 
λέχωσης του Γραφείου του Αναπληρωτή Υπουργού, 
ζ) οι πράξεις εκτέλεσης δικαστικών αποφάσεων που 
αφορούν στην πληρωμή συμπληρωματικών συντάξε¬ 


ων σε συνταξιούχους και βοηθηματούχους, γενικά, του 
Δημοσίου, 

η) η έκδοση εγκυκλίων και οδηγιών για το συντονισμό 
της δραστηριότητας των Υπηρεσιακών και Πειθαρχικών 
Συμβουλίων. 

Άρθρο 4 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2015 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

